ร้านอาหาร ครัวแม่ศรีเรือน ตั้งอยู่ที่เลียบทางด่วนเอกมัย-รามอินทรา เป็นร้านอาหารประเภทไทยซึ่งมีให้เราทานทั้งอาหารคาวหวานเลย ร้านก็กว้างขวาง บรรยากาศสบายๆ ร่มรื่นย์เพราะมีต้นไม้ค่อนข้างเยอะ ไม่ได้มีดีแค่บรรยากาศ  แต่เรื่องอาหารก็ดี มีรายการอาหารให้เลือกทานมากมาย การบริการก็พอใช้ได้ เมนูแนะนำที่อยากให้ลองมาทาน ก๋วยเตี๋ยวไก่ น้ำเข้มข้นเข้าถึงเนื้อไก่ ไก่นุ่ม เส้นเหนี่ยวนุ่ม ปลากระพงผัดฉ่า รสชาติก็จัดจ้าน ส้มตำไทย-ปูม้า จานนี้ก็แซ่บ ปูม้าก็สด ลาบเห็ด 3อย่าง อร่อยแซ่บเข้มข้น นอกจากอาหารคาวก็มีของหวานอาทิเช่น ขนมครก แป๊ะก๋วยเย็น และขนมเบื้องเป็นต้น ราคาก็ไม่แพงมากจนเกินไป

รสชาติของอาหาร: 8 เต็ม 10 
ความหลากหลายของเมนู: 8 เต็ม 10 
การบริการ: 7 เต็ม 10 
ความคุ้มค่าของราคา: 8 เต็ม 10 
บรรยากาศของร้าน: 8 เต็ม 10 
